செந்தில்நாதன்

செந்தில்நாதன் ஜம்புலிங்கம் என்பவர் ஒரு இந்திய திரைப்பட இயக்குநர், திரைக்கதை எழுத்தாளர், தயாரிப்பாளர், தொலைக்காட்சி நடிகர் ஆவார். இவர் முதன்மையாக சென்னை மையமாகக் கொண்ட தமிழ்த் திரைப்படங்கள், தொலைக்காட்சித் தொடர்களில்  பணியாற்றுகிறார். இவர் அதிரடி-மசாலா படங்களுக்கு மிகவும் பிரபலமானவர். 2013 ஆம் ஆண்டு நிலவரப்படி, இருபத்தைந்துக்கும் மேற்பட்ட படங்களை இயக்கியுள்ளார்.

 தனிப்பட்ட வாழ்க்கை 
இவர் எம். ஜி. ராமச்சந்திரன் நடித்த நம் நாடு படத்தை இயக்கிய இயக்குநர் ஜம்புலிங்கத்தின் மகன் ஆவார்.

 திரைப்பட வாழ்க்கை 
இவர் துவக்கத்தில், சூலம் (1980), பக்கத்து வீட்டு ரோஜா (1982) ஆகிய படங்களில் இயக்குநர் எம். பாஸ்கரின் உதவியாளராகப் பணியாற்றினார். பின்னர்  எஸ். ஏ. சந்திரசேகரின்  உதவி இயக்குநராக ஏழு ஆண்டுகள் சட்டம் ஒரு இருட்டறை  முதல் நீதிக்குத் தண்டனை (1987) வரை பணியாற்றினார். அந்த நேரத்தில், இவர் நடிகர் விசயகாந்துடன் நட்பு கொண்டிருந்தார், அவர் எதிர்காலத்தில் இவரது படங்களில் நடிப்பதாக உறுதியளித்தார். இவர் இயக்கும் ஒரு படத்தை தயாரிக்க தயாரிப்பாளர்கள் முன்வந்தபோது, இவர் விஜயகாந்தை சந்தித்தார். ஆனால் அப்போது விஜயகாந்த் பல படங்களில் பரபரப்பாக நடித்துக்கொண்டு படத்திற்காக நேரத்தை ஒதுக்க முடியாத நிலையில் இருந்தார். அவர் நேரம் ஒதுக்குவதற்காக காத்திருந்த இவர், வி. அழகப்பனின்  உதவி இயக்குநராக மூன்று படங்களில் பணியாற்றினார். இறுதியில் செந்தில்நாதன் 1988 ஆம் ஆண்டு  பூந்தோட்ட காவல்காரன் என்ற தமிழ்த் திரைப்படத்தின் மூலம் இயக்குநராக அறிமுகமானார். படம் பெருவெற்றியடைந்தது.

2001 ஆம் ஆண்டில், தயாரிப்பாளர் இப்ராஹிம் ரவுத்தருடன் காதல் முதல் காதல் வரை என்ற பெயரில் ஒரு திரைப்படத்தை உருவாக்க இவர் ஒப்புக் கொண்டார், இதில் அறிமுக நாயகன் பாலகுமரன் மற்றும் உமா ஆகியோர் முக்கியக் கதாபாத்திரத்தில் நடிப்பார்கள் எனப்பட்டது. அப்படமானது இயக்குனரின் 25 வது படமாக இருக்கும் எனப்பட்டது. ஆனால் நிதி சிக்கல்கள் படம் தயாரிப்பாளரால் கைவிடப்பட்டது.https://web.archive.org/web/20030629231635/http://www.chennaionline.com/entertainment/filmplus/ibrahim.asp

 திரைப்படவியல் 
ஆண்டு படம் குறிப்புகள் 1988 பூந்தோட்ட காவல்காரன் அறிமுக படம் 1988 பட்டிக்காட்டு தம்பி 1989 படிச்ச புள்ள 1989 முந்தானை சபதம் 1989 பெண்புத்தி முன்புத்தி 1990 பாட்டாளி மகன் நடிகராகவும் 1990 பெரிய இடத்து பிள்ளை 1990 பாலைவன பறவைகள் நடிகராகவும் 1991 இரவு சூரியன் 1991 நாட்டை திருடாதே 1991 காவல் நிலையம் நடிகராகவும் 1991 தங்கமான தங்கச்சி நடிகராகவும் 1992 இளவரசன் நடிகராகவும் 1992 இதுதாண்டா சட்டம் நடிகராகவும் 1992 நட்சத்திர நாயகன் நடிகராகவும் 1992 போக்கிரி தம்பி நடிகராகவும் 1992 சின்னப் பூவை கிள்ளாதே 1992 பாலைவன ராகங்கள் 1992 தெய்வ குழந்தை 1995 என் பொண்டாட்டி நல்லவ 1996 ஆவதும் பெண்ணாலே அழிவதும் பெண்ணாலே 1997 தம்பிதுரை நடிகராகவும் 1998 ஆசைத் தம்பி 2002 கம்பலஹள்ளி கன்னட படம் 2002 ஜெயா 2008 உன்னை நான் தயாரிப்பாரும்

 தொலைக்காட்சி 
ஆண்டு தொடர் பாத்திரம் கதாபாத்திரத்தின் பெயர் அலைவரிசை 2009 ருத்ரா இயக்குநர் ஜீ தமிழ் 2009–2011 மகள் நடிகர் அய்யன்னார் சன் தொலைக்காட்சி 2011–2013 தங்கம் வெற்றிமாறனின் மாமனார் 2014–2016 பொன்னூஞ்சல் 2018–2020 நாயகி எம். கூத்தபிரான் 2020 மின்னலே உரையாடல் எழுத்தாளர் 2021 - தற்போது மகராசி நடிகர்

 மேற்கோள்கள் 

பகுப்பு:சென்னை திரைப்படத் தயாரிப்பாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:சென்னைத் திரைப்பட இயக்குநர்கள்
பகுப்பு:வாழும் மக்கள்
பகுப்பு:1957 பிறப்புகள்